Transpordikastist pääsenud, läks Aika kirdesse, joonistas Vino kombel jälgedega suure nurgelise 8, sõi ära metskitse ja läks otse kagusse kiirusega kuni 16 km päevas. Siis pööras ta lõunasse, läbis Nura ala ja suundus mööda Wallensee kallast läände, ületas öösel vastu 16. aprilli järvede vahelise jõe ja läks piki Zürichsee lõunakallast edasi, järve lõppedes aga Zugi linnani. Seni liikus ta endise kodu suunas. Aika käis Badenis, Aargau kantonis, keeras vastupäeva ringi ja läks sama teed pidi tagasi. Ta ületas kiirteed A3 ja A1, ujus üle jõe ja kõndis, olles täiesti nähtav läbi tihedalt rahvastatud alade. Ta tegi 148 tagasipööret ja olles läbinud 60 km, jõudis 2. mail vabastamisekohast 33 km kaugusel asuvasse Sihlwaldi loodusreservaati. Novembris liikus Aika taas veidi Zugi suunas, siis tagasi, kagusse Wallenseeni, siis lõunasse kuni järgmise järveni ja uuesti tagasi. Detsembri lõpuks jäi ta paigale Linthi jõe lõunakaldal, Aura ja Nura valdustest lõunas, kus ta viibis ka 2004. a sügisel.